Държавен вестник, бр. 13, 2019 г., стр. 35

БРОЙ  13	
Д Ъ Р Ж А В Е Н  В Е С Т Н И К 	
СТР.  35  
както и предварителен договор, сключен меж-
ду съсобствениците на ПИ с идентификатор 
07106.1432.143, с нотариална заверка на подписите.
Проектът е разгледан от ОЕСУТ съгласно 
протокол № ЕС-Г-64/21.08.2018 г., т. 8 от дневния 
ред с решение: „Приема проекта. Предлага на 
главния архитект на СО да издаде администра-
тивен акт за одобряването му.“
С писмо изх. № СА Г17-Г Р0 0 -2906 -[6]/ 
31.08.2018 г. на заявителя са дадени указания да 
се допълни графичната част на ПЗ.
Със заявление вх. № САГ17-ГР00-2906-[7]/ 
12.09.2018 г. към административната преписка 
е внесен коригираният проект съгласно горе­
описаното.
При горната фактическа обстановка се уста-
нови от правна страна следното:
Искането за продължаване на производството 
и одобряване на проект за план за регулация и 
застрояване на УПИ VI-143, 508, кв. 11, м. Кв. Ди-
митър Миленков, район „Искър“, е направено от 
заинтересовани лица по смисъла на чл. 131, ал. 1 
и ал. 2, т. 1 от ЗУТ като собственици на ПИ с 
идентификатор 07106.1432.143 по КККР, което е 
видно от представените документи за собственост 
и скици от СГКК – София. Съгласие от собстве-
ника на ПИ 07106.1432.508 – Столична община, 
е инкорпорирано в представения предварителен 
договор по чл. 15, ал. 5 от ЗУТ.
Административното производство по одоб­
ряване на плана за регулация и застрояване в 
частта на кв. 11, УПИ VI-143, 508 (идентичен с 
проектен УПИ VI-143, 138), е проведено като част 
от производството по одобряване на цялостния 
ПРЗ на м. Кв. Димитър Миленков, район „Искър“, 
одобрен с Решение № 16 по протокол № 75 от 
22.01.2015 г. на СОС. УПИ VI-143, 508 (проектен 
УПИ VI-143, 138) попада в териториалния обхват 
на допускането за изработване на проекта, за 
него са проведени процедурите по съобщаване на 
заинтересованите лица и е проведено обществено 
обсъждане, проведени са съгласувания и проектът 
е приет от ОЕСУТ.
Предвид горното доказателствата и мотивите 
за одобряване на Решение № 16 по протокол 
№ 75 от 22.01.2015 г. на СОС са неразделна част 
от доказателствата и мотивите за одобряване 
на настоящия проект за план за регулация и 
застрояване.
Съгласно т. 4 от Решение № 16 от 22.01.2015 г. 
на СОС планът за застрояване и регулация не 
е одобрен за УПИ, за които е необходимо пред-
ставяне на договори по чл. 15, ал. 3 или ал. 5, 
или чл. 17, ал. 3 или ал. 5 от ЗУТ, сред които е 
проектен УПИ VI-138, 143 от кв. 11. Това прави 
фактическия състав недовършен в тази му част, 
а административното производство висящо, като 
същото може да се продължи след провеждане 
на необходимите процедури по отношение на 
засегнатите имоти.
От представените документи за собственост 
се установява, че собствеността върху имотите 
се притежава от лицата, които правят искане 
за одобряване на проекта чрез довършване на 
процедурата.
Съгласно разпоредбата на чл. 115 от ЗУТ планът 
за регулация да се изработва върху влязла в сила 
кадастрална карта, номерацията на УПИ следва 
да бъде за поземлените имоти, влизащи в състава 
на отреждането му.
В изпълнение на горното с настоящия проект 
УПИ VI се отрежда за ПИ с идентификатори 
07106.1432.143 и 07106.1432.508.
Промяната само в номерацията на имотите 
не прави регулацията на УПИ VI-143, 508, кв. 11, 
м. Кв. Димитър Миленков, район „Искър“, раз-
лична от процедираната в производството по 
одобряване на цялостния план за УПИ VI-138, 143.
За поземлени имоти с идентификатори 
07106.1432.143 и 07106.1432.508, попадащи в гра-
ниците на проектен УПИ VI-143, 508 по цялостния 
план, е сключен предварителен договор № СОА17-
ДГ-61-105/21.12.2017 г. между Венетка Карамфило-
ва и кмета на Столична община, съгласно който 
Столична община се задължава да прехвърли 
на Венетка Карамфилова собствеността на ПИ 
с идентификатор 07106.1432.508. Представен е и 
предварителен договор, сключен между Венетка 
Карамфилова и Росица Вълканова като съсоб-
ственици в ПИ с идентификатор 07106.1432.143, 
с който се задължават да си прехвърлят пропор-
ционални части от правото на собственост, като 
станат съсобственици в новообразувания УПИ.
С представянето на доказателствата, че са 
сключени предварителни договори за прехвър-
ляне на собственост по реда на чл. 15 от ЗУТ, 
е налице и последният елемент от фактическия 
състав за одобряването на проекта за регулация 
и застрояване в частта на УПИ VI-143, 508, кв. 11, 
м. Кв. Димитър Миленков, район „Искър“.
Кадастралната карта за територията е одоб­
рена със Заповед № РД-18-27 от 3.04.2012 г. на 
изпълнителния директор на АГКК.
Съгласно ОУП на СО/2009 г. и приложение 
към чл. 3, ал. 2 от ЗУЗСО имотите попадат в 
„Жилищна зона с преобладаващо малкоетажно 
застрояване“ (Жм), с устройствени показатели: 
максимална плътност на застрояване – 40 %; мак-
симален коефициент на интензивност (Кинт.) – 1,3; 
минимална озеленена площ – 40 %; максимална 
кота корниз – 10 м.
Планът за регулация предвижда обединя-
ването на ПИ с идентификатори 07106.1432.143 
и 07106.1432.508 по КККР за създаване на нов 
УПИ VI-143, 508 по външните имотни граници на 
двата имота с изключение на частите, попадащи 
в улична регулация.
Отреждането на УПИ VI за имотите по дейст-
ващата кадастрална карта е в съответствие с 
изискването на чл. 115, ал. 1 и 2 от ЗУТ.
Лицето (изход) към улица на новия УПИ се 
осигурява по действаща улична регулация, с 
което е спазено изискването на чл. 14, ал. 3, т. 1 
и ал. 4 от ЗУТ.
С внесения проект за ПЗ за УПИ VI-143, 508 
се предлага изграждането на две свободно стоя-
щи 3-етажни жилищни сгради с макс. допустима 
КК=10 м, което е в съответствие с предвиждани-
ята на плана за застрояване за УПИ VI, съгласно 
Решение № 16 по протокол № 75 от 22.01.2015 г. 
на СОС.
Показателите в матрицата върху графичната 
част на плана отговарят на допустимите за ус-
тройствената зона по ОУП.
Съгласно горното са спазени нормите на зона 
„Жм“ на ОУП на СО/2009 г. Представени са 
предварителни договори по чл. 15, ал. 3 и 5 от 
ЗУТ – задължително условие за продължаване 
производството по одобряване на цялостния план 
на м. Кв. Димитър Миленков, район „Искър“.